Дарья Домрачева

Олимп, дэлхийн аварга Беларусийн эмэгтэй биатлонч, «Беларусь улсын баатар» (2014) Дарья Домрачева 1986 оны 8-р сарын 3-д Зөвлөлт Белорусийн Минск хотод архитекторын гэр бүлд төржээ. Дөрвөн настайд нь түүний гэр бүл Сибирийн Нягань хотод очин ажиллаж амьдарсан. 1992 онд ахыгаа дагаж цанаар гулгаж сураад 1999 оноос биатлоноор хичээллэжээ. 2003 онд гэрээрээ Беларусийн Минскт шилжээд спортын хажуугаар БУЭЗИС-д аялал жуулчлалыг удирдахад мэргэжин сурч 2009 онд төгссөн. 

 Тамирын амжилт 
Дарья Домрачева Оросын өсвөрийн биатлоны аварга, Европд өрсөлддөг болсон үедээ дасгалжуулагчийн зөвлөснийг хүлээн авч 2004 оноос Беларусийн тамирчин болж,. sochi2014. улмаар улсын шигшээд багтжээ. Томчуудын дэлхийн цомд анх 2006 оны 12-р сарын 1-нд гарч, тэр жилээ 22-р байранд орж байв. Амжилт өссөөр 2011–2012, 2012–2013 оны улирал дараалан 2-р байрыг эзлээд байна.

Дарья Домрачева 2014 оны байдлаар олимпын гурван алт (2014), нэг хүрэл (2010), ДАШТ-ээс хоёр алт багтаасан зургаан медаль хүртэж, түүнээс гадна дэлхийн цомын тэмцээний 12 гараанд түрүүлжээ. Тэр дундаа 2014 оны 2-р сарын 17-д 12.5 км бөөн гараат уралдаанд түрүүлж барианд орсноор түүхэн дэх нэг олимпоос гурван алт шүүрсэн анхны эмэгтэй биатлонч болсон юм. Тэр өдрөө улсынх нь ерөнхийлөгч Александр Лукашенко Д. В. Домрачевад «Беларусь улсын баатар» цол шагнах зарлиг буулгажээ..

 Цэц үзүүлэлт 
Үндсэн байрлалаас — 83% (2011-2012)
Хэвтээ байрлалаас — 84% (2011-2012)
Босоо байрлалаас — 83% (2011-2012)

Эх сурвалж

Гадаад холбоос
 Домрачевагийн тухай цахим хуудас 
 Биатлончны тоон үзүүлэлт
 Биатлончны танилцуулга

Ангилал:Биатлоны олимпын аварга
Ангилал:Биатлоны дэлхийн аварга
Ангилал:Биатлоны европын аварга
Ангилал:Биатлоны универсиадын аварга
Ангилал:Беларусийн биатлонч
Ангилал:Беларусийн олимпын аварга
Ангилал:Беларусийн олимпын хүрэл медальтан
Ангилал:2010 оны өвлийн олимпод оролцогч
Ангилал:2014 оны өвлийн олимпод оролцогч
Ангилал:Беларусь Улсын баатар
Ангилал:Зөвлөлтийн иргэн
Ангилал:Беларусьчууд
Ангилал:1986 онд төрсөн